b'\n_START_ARTICLE_\nLone Johansen\n_START_SECTION_\nSesongen 2014/15\n_START_PARAGRAPH_\nJohansen deltok i K17-klassen under Junior-NM p\xc3\xa5 ski 2015, og fikk der sjetteplass p\xc3\xa5 7,5 km fri teknikk som beste resultat. Hun kom p\xc3\xa5 11.-plass i Norgescupen i langrenn for junior 2014/15, med til sammen 179 poeng. Hun deltok ogs\xc3\xa5 i NM p\xc3\xa5 ski 2015, og kom der p\xc3\xa5 77.-plass p\xc3\xa5 5 km klassisk.\n_START_SECTION_\nSesongen 2015/16\n_START_PARAGRAPH_\nHun deltok i K18-klassen under Junior-NM p\xc3\xa5 ski 2016, og kom der p\xc3\xa5 femteplass p\xc3\xa5 5 km fri teknikk og \xc3\xa5ttendeplass p\xc3\xa5 10 km klassisk. I Norgescupen i langrenn for junior 2015/16 kom hun p\xc3\xa5 fjerdeplass sammenlagt. Under NM p\xc3\xa5 ski 2016 kom hun p\xc3\xa5 47.-plass p\xc3\xa5 5 km fri teknikk.\n_START_SECTION_\nSesongen 2016/17\n_START_PARAGRAPH_\nI Norgescupen i langrenn for junior 2016/17 kom hun igjen p\xc3\xa5 fjerdeplass sammenlagt, denne gangen i klassen K19-20. Hun vant ett av norgescuprennene. _NEWLINE_VM-m\xc3\xb8nstringsrennene for junior-VM 2017 ble arrangert p\xc3\xa5 Lillehammer i desember 2016, og Johansen kom der p\xc3\xa5 21.-plass p\xc3\xa5 prologen, 21.-plass p\xc3\xa5 sprinten, fjerdeplass p\xc3\xa5 5 km fri teknikk og fjerdeplass p\xc3\xa5 skiathlon, men ble ikke tatt ut til junior-VM. Hun deltok i Nordisk Juniorlandskamp 2017 i Orkdal, der hun vant 5 km fri teknikk i klassen K18/20. _NEWLINE_Under Junior-NM p\xc3\xa5 ski 2017 i mars vant hun 15 km fri teknikk i klassen K19/20 \xc3\xa5r, 13,8 sekunder foran Marte M\xc3\xa6hlum Johansen. Hun kom p\xc3\xa5 fjerdeplass p\xc3\xa5 10 km klassisk, og kom ogs\xc3\xa5 p\xc3\xa5 fjerdeplass i stafetten sammen med S\xc3\xb8r-Tr\xc3\xb8ndelag Skikrets lag 1. P\xc3\xa5 sprinten, som ble arrangert i februar, kom hun p\xc3\xa5 16.-plass. Under NM p\xc3\xa5 ski 2017 kom hun p\xc3\xa5 38.-plass p\xc3\xa5 5 km klassisk.\n_START_SECTION_\nSesongen 2017/18\n_START_PARAGRAPH_\nHun deltok i sesong\xc3\xa5pningen p\xc3\xa5 Beitost\xc3\xb8len i november 2017. Der kom hun p\xc3\xa5 41.-plass p\xc3\xa5 10 km klassisk og 28.-plass p\xc3\xa5 10 km fristil. _NEWLINE_Hun ble tatt ut til \xc3\xa5 delta i Junior-VM p\xc3\xa5 ski 2018, og kom der p\xc3\xa5 andreplass p\xc3\xa5 10 km skiathlon, bak Frida Karlsson fra Sverige.'